 1 Samuel 30  O wee ruo ka Devid na ndị ikom ya nọ na-alọta Ziklag nụbọchị nke atọ, na ndị Amalek wakporo ebe ndịda nakwa Ziklag; ha wee buso Ziklag agha ma gbaa ya ọkụ,dọrọkwa ndị inyom na ndị niile bi na ya nagha, malite nonye kasị nta ruo nonye kasị ukwuu. Ha egbughị onye ọ bụla, kama ha kpụụrụ ha lawa.Mgbe Devid na ndị ikom ya lọrutere obodo ahụ, lee, a gbawo ya ọkụ, a dọrọwokwa ndị nwunye ha na ụmụ ha ndị ikom ma ụmụ ha ndị inyom nagha.Devid na ndị ya na ha so wee malite ịkwa ákwá nolu dara ụda, ruo mgbe ike ịkwa ákwá na-adịkwaghị ha.A dọrọwokwa ndị nwunye Devid abụọ nagha, bụ Ahịnoam nwaanyị Jezril na Abigel nwunye Nebal onye Kamel.O wee wute Devid nke ukwuu, nihi na ndị ahụ sịrị ka a tụọ ya nkume; nihi na ọ na-ewute ha niile ná mkpụrụ obi, onye nke ọ bụla nihi ụmụ ya ndị ikom na ụmụ ya ndị inyom. Devid wee jiri Jehova bụ Chineke ya na-eme onwe ya ka ọ dị ike.Devid wee sị Abayata onye nchụàjà, nwa Ahimelek: Biko, wetara m efọd. Abayata wee wetara Devid efọd ahụ.Devid wee malite ịjụ Jehova ase, sị: Ọ bụ m chụwa ìgwè ọ lụọ ọ gbalaga nke a? M ga-achụkwu ha? O wee zaa ya, sị: Chụwa ha, nihi na ị ga-achụkwu ha, ị ga-anapụtakwa ha ihe niile.Ngwa ngwa, Devid gawara, ya na narị ndị ikom isii ya na ha so, ha wee ruo niyi ndagwurugwu Bisọ, ndị ikom bụ ndị a ga-ahapụ nebe ahụ wee kwụsị.Devid wee chụrụ ha na-aga, ya na narị ndị ikom anọ, ma narị ndị ikom abụọ kwụsịrị nihi na ike gwụrụ ha nke ukwuu nke na ha apụghị ịgafe iyi ndagwurugwu Bisọ.Ha wee hụ otu nwoke onye Ijipt nọhịa. Ha wee kpọgara ya Devid ma nye ya achịcha ka o rie, nyekwa ya mmiri ka ọ ṅụọ.Ha nyekwara ya otu ibé mbadamba achịcha mkpụrụ fig na achịcha abụọ e ji mkpụrụ vaịn a mịrị amị mee. O wee rie, mmụọ ya wee lọghachi nime ya; nihi na o ribeghị nri ma ọ bụ ṅụọ mmiri kemgbe ụbọchị atọ, ehihie na abalị.Devid wee sị ya: Ònye nwe gị, oleekwa ebe i si? O wee zaa, sị: Abụ m onye Ijipt na-eje ozi, ohu nke nwoke Amalek, ma nna m ukwu hapụrụ m nihi na m dara ọrịa nụbọchị atọ gara aga.Ọ bụ anyị wakporo ebe ndịda nke ndị Keretaịt nakwa ala ndị Juda nakwa ndịda Keleb; anyị gbakwara Ziklag ọkụ.Devid wee sị ya: Ị ga-eduga m nebe ìgwè ọ lụọ ọ gbalaga ahụ nọ? O wee zaa, sị: Jiri Chineke ṅụọrọ m iyi na ị gaghị egbu m, nakwa na ị gaghị enyefe m naka nna m ukwu, m ga-edugakwa gị nebe ìgwè ọ lụọ ọ gbalaga ahụ nọ.O wee duru ya gbadaa, ma, lee, ha gbasasịrị nala ahụ niile, na-eri ihe, na-aṅụ ihe ọṅụṅụ, na-erikwa oriri nihi ọtụtụ ihe niile ha kwatara nala ndị Filistia nakwa nala Juda.Devid wee gbuwe ha malite nisi ụtụtụ ruo nanyasị, ka o wee bibie ha; ọ dịghịkwa nwoke ọ bụla nime ha gbapụrụ, ma e wezụga narị ụmụ okorobịa anọ ndị nọkwasịrị nịnyịnya kamel gbaa ọsọ.Devid wee napụta ihe niile ndị Amalek buuru, Devid napụtakwara ndị nwunye ya abụọ.Ọ dịghịkwa ihe ha ọ bụla fọdụrụnụ, malite nihe kasị nta ruo nihe kasị ukwuu, ruokwa nụmụ ndị ikom na ụmụ ndị inyom, malitekwa nihe nkwata ruo nihe ọ bụla ha weere. Devid natara ha ihe niile.Devid wee kpụrụ ìgwè ewu na atụrụ na ìgwè ehi niile, bụ ndị ha chị na-aga nihu anụ ụlọ ndị ọzọ. Ha wee sị: Ndị a bụ ihe Devid kwatara.E mesịa, Devid bịakwutere narị ndị ikom abụọ ahụ ike gwụrụ nke ukwuu nke na ha esoghị Devid gaa, bụ ndị ha mere ka ha nọdụ ala nakụkụ iyi ndagwurugwu Bisọ; ha wee pụta izute Devid na ndị ya na ha so. Mgbe Devid bịakwutere ha, ọ malitere ịjụ ha otú ha mere.Otú ọ dị, nwoke ọjọọ ọ bụla na-abaghị nihe nime ndị ikom ahụ ha na Devid so gaa zara ma na-asị: Ebe ọ bụ na ha esoghị anyị gaa, anyị agaghị enye ha ihe ọ bụla si nihe nkwata anyị napụtara, ma e wezụga ịkpọnye onye nke ọ bụla nwunye ya na ụmụ ya ndị ikom, ka ha duru ha laa.Ma Devid sịrị: Ụmụnne m, unu esila otú a mee ihe Jehova nyere anyị, nihi na o chebere anyị wee nyefee ìgwè ọ lụọ ọ gbalaga nke wakporo anyị naka anyị.Ònye ga-ege ntị nihe a unu na-ekwu? Nihi na otú òkè nke onye gara agha hà, otú ahụ ka òkè nke onye nọdụrụ ọdụ nakụkụ ibu ga-aha. Mmadụ niile ga-eketa ihe.O wee ruo na malite nụbọchị ahụ gaa nihu, o mere ka ọ bụụrụ Izrel ụkpụrụ na mkpebi ikpe ruo taa.Mgbe Devid lọrutere Ziklag, o zigaara ndị okenye Juda, bụ ndị enyi ya, ụfọdụ nime ihe nkwata ahụ, sị: Nke a bụ onyinye iji gọzie unu, bụ nke a kwatara naka ndị iro Jehova.O zigakwaara ndị nọ na Betel na ndị nọ na Remọt nebe ndịda na ndị nọ na Jatia,zigakwara ndị nọ nAroa na ndị nọ na Sifmọt na ndị nọ nEshtemoa,zigakwara ndị nọ na Rekal na ndị nọ nobodo niile nke ndị Jeramiel na ndị nọ nobodo niile nke ndị Kenaịt,zigakwara ndị nọ na Họma na ndị nọ na Bọrashan na ndị nọ nEtak,zigakwara ndị nọ na Hibrọn nakwa nebe niile Devid jegharịworo, ya na ndị ikom ya. 